بجلی کی وزارت
این ایچ پی سی نے 130.1میگاواٹ کی ڈگماراہائیڈرو الیکٹرک منصوبے کی شروعات کے لئے بہار اسٹیٹ ہائیڈرو الیکٹرک پاور کارپوریشن کے ساتھ مفاہمتی عرضداشت پر دستخط کئے
توانائی کے وزیر نے کہا کہ موسمیاتی تبدیلی کے پس منظر اور آنے والی نسل کے لئے حیاتیاتی ایندھن سے غیر حیاتیاتی ایندھن میں تبدیل کرنے کے تناظر میں ہائیڈرو پاور بہت اہم
130.1میگاواٹ کی ڈگمارا ہائیڈرو الیکٹرک پروجیکٹ ضلع سوپول کے آغاز کے لئے ویڈیوکانفرنسنگ کے توسط سے 14 جون 2021ء کو این ایچ پی سی اور بی ایس ایچ پی سی کے درمیان مفاہمتی عرضداشت پر دستخظ کئے گئے۔ اس موقع پر حکومت ہند کے عزت مآب وزیر مملکت برائے توانائی اور نئی و قابل تجدید توانائی  و صلاحیت سازی اور کارپوریٹ امور کے وزیر مملکت جناب آر کے سنگھ، بہار سرکار وزیر توانائی جناب بجندر پرساد یادو اور بھارت سرکار کے سیکریٹری جناب آلوک کمار موجود تھے۔
130.1میگاواٹ کی ڈگمارا ہائیڈرو الیکٹرک پروجیکٹ ضلع سوپول کے آغاز کے لئے ویڈیوکانفرنسنگ کے توسط سے 14 جون 2021ء کو این ایچ پی سی لمٹیڈ اور بہار اسٹیٹ ہائیڈرو الیکٹرک پاور کاروپوریشن لمٹیڈکے درمیان ایک مفاہمتی عرضداشت پر دستخط کئے گئے۔
اس مفاہمتی عرضداشت پر دستخط کنندگان نے دستخط اور تبادلہ بھارت سرکار کے عزت مآب وزیر مملکت برائے توانائی اور جدید و قابل تجدید توانائی اور صلاحیت سازی و کارپوریٹ امور کے وزیر مملکت جناب آر کے سنگھ اور بہار سرکار کے عزت مآب وزیر توانائی جناب بجندر پرسادیادو کی موجودگی میں کیا۔
این ایچ پی سی کی طرح سے این ایچ پی سی کے ڈائریکٹر جناب وشو جیت بسو نے مفاہمتی عرضداشت پر دستخط کئے۔وہیں بی ایس ایچ پی سی کے منیجنگ ڈائریکٹر جناب آلوک کمار نے بہار سرکار کی طرف سے دستاویز پر دستخط کئے۔اس موقع پر بھارت سرکار کی وزارت توانائی سے بھارت سرکار کے سیکریٹریجناب آلوک کمار، ایڈیشنل سیکریٹری جناب اشیش اپادھیائے، ایڈیشنل سیکریٹری جناب ایس کے جی رہاٹے، ایڈیشنل سیکریٹری جناب وویک کمار دیوانگن اور ایڈیشنل سیکریٹریجناب تنوے کمار موجود تھے۔ان کے علاوہ بہار سرکار کے سیکریٹری جناب سنجیو ہنس ، بہار سرکار کے ایڈیشنل چیف سیکریٹری جناب پرتیہ اَمرت، پی ایس ایچ پی سی کے منیجنگ ڈائریکٹر جناب آلوک کمار و این ایچ پی سی کی طرف سے این ایچ پی سی کے سی ایم ڈی جناب این کے جین،ڈائریکٹرجناب این کے جین، ڈائریکٹر  جناب وائی کے چوبے، ڈائریکٹر جناب آر پی گوئل، ڈائریکٹر جناب وشو جیت بسو اور سی وی او جناب اے کے سریواستو بھی موجود تھے۔
اس موقع پر بھارت سرکار کے عزت مآب وزیر مملکت برائے توانائی اور جدید و قابل تجدید توانائی  و صلاحیت سازی اور کارپوریٹ امور کے وزیر مملکت جناب آر کے سنگھ نے این ایچ پی سی کو منصوبے کے شروع کرنے میں اس کے فوری رد عمل اور تعاون کے لئے شکریہ ادا کیا، جو ہائیڈرو پاورکے فروغ کے اس کے مقصد کے تعلق سے اس کے گہرے جذبے کو دکھاتا ہے۔ انہوں نے آگے کہا کہ موسمیاتی تبدیلی کے پس منظر میں اور آنے والی نسل کے لئے حیاتیاتی سے غیر حیاتیاتی ایندھن میں تبدیلی کے تناظر میں ہائیڈرو پاور بہت اہم ہے۔
وہیں اپنے خطاب میں بہار سرکار کے وزیر توانائی جناب بجندر پرساد یادو نے ڈگمارا منصوبے کے آغاز کے لئے ریاستی سرکار کی طرف سے وزارت توانائی اور این ایچ پی سی کا شکریہ ادا کیا۔انہوں نے مزید کہا کہ یہ منصوبہ ریاست میں کثیر رخی ترقی اور خوشحالی لائے گا۔
این ایچ پی سی کے سی ایم ڈی جناب اے کے سنگھ نے کہا کہ جہاں تک سبز توانائی کا تعلق ہے ، بہار کے بجلی شعبے کے تناظر میں ڈگمارا ہائیڈرو الیکٹرک منصوبہ ایک تاریخی منصوبہ ہوگا۔ انہوں نے آگے کہا کہ صاف اور سبز بجلی پیدا کرنے کے علاوہ اس کے آغاز سے خطے میں سماجی، اقتصادی و بنیادی ڈھانچے کی ترقی کو بڑھاوا ملے گا اور روزگار کے مواقع بھی پیدا ہوں گے۔
بہار کا سب سے بڑا ہائیڈرو الیکٹرک منصوبہ 130.1میگاواٹ کا ڈگمارا ہائیڈرو الیکٹرک منصوبے کو این ایچ پی سی کی ملکیت کی بنیاد پر شروع کیا جانا ہے۔ ہائیڈرو الیکٹرک کے شعبے میں این ایچ پی سی بھارت سرکار کی وزارت توانائی کے تحت زمرہ –اے کی ایک منی رتن کمپنی ہے۔ موجودہ وقت میں این ایچ پی سی کے پاس 24آپریشنل پاور اسٹیشن ہے، جن کی کل مصدقہ صلاحیت 7071میگاواٹ ہے۔